CELEX: 32021D0648
Language: da
Date: 2021-04-16 00:00:00
Title: Rådets afgørelse (FUSP) 2021/648 af 16. april 2021 om ændring af afgørelse (FUSP) 2018/299 om fremme af det europæiske net af uafhængige ikkesprednings- og nedrustningstænketanke til støtte for gennemførelsen af EU's strategi mod spredning af masseødelæggelsesvåben

20.4.2021   
               
               
                  DA
               
               
                  Den Europæiske Unions Tidende
               
               
                  L 133/57
               
            
         RÅDETS AFGØRELSE (FUSP) 2021/648
         af 16. april 2021
         om ændring af afgørelse (FUSP) 2018/299 om fremme af det europæiske net af uafhængige ikkesprednings- og nedrustningstænketanke til støtte for gennemførelsen af EU's strategi mod spredning af masseødelæggelsesvåben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 26. februar 2018 afgørelse (FUSP) 2018/299 (1).
                  
               
                     (2)
                  
                  
                     Afgørelse (FUSP) 2018/299 fastsætter en gennemførelsesperiode på 42 måneder fra datoen for indgåelse af den finansieringsaftale, der er omhandlet i afgørelsens artikel 3, stk. 3, for aktiviteterne i afgørelsens artikel 1 (»gennemførelsesperioden«).
                  
               
                     (3)
                  
                  
                     Den 18. februar 2021 anmodede EU's konsortium for ikkespredning og nedrustning i sin egenskab af gennemførelsesenhed om Unionens bemyndigelse til at forlænge gennemførelsesperioden indtil den 17. maj 2022 på grund af udfordringer som følge af den vedvarende covid-19-pandemi.
                  
               
                     (4)
                  
                  
                     De aktiviteter, der er omhandlet i artikel 1 i afgørelse (FUSP) 2018/299, kan fortsætte indtil den 17. maj 2022 uden nogen konsekvenser for så vidt angår de finansielle midler.
                  
               
                     (5)
                  
                  
                     Afgørelse (FUSP) 2018/299 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Afgørelse (FUSP) 2018/299 ændres således:
            
                        1)
                     
                     
                        Artikel 5, stk. 2, affattes således:
                        
                           »2.   Denne afgørelse udløber den 17. maj 2022.«
                        
                     
                  
                        2)
                     
                     
                        Bilagets punkt 4 affattes således:
                        »4.   Varighed
                        
                        Den samlede anslåede varighed af projekternes gennemførelse er 48 måneder. Projekterne ophører den 17. maj 2022.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 16. april 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse (FUSP) 2018/299 af 26. februar 2018 om fremme af det europæiske net af uafhængige ikkesprednings- og nedrustningstænketanke til støtte for gennemførelsen af EU's strategi mod spredning af masseødelæggelsesvåben (EUT L 56 af 28.2.2018, s. 46).